जल स्वावलंबन के कार्य 20 तक करें पूरे: बीडीओ
बहरोड़. बैठक में कर्मचारियों को दिशा-निर्देश देते बीडीओ।
बहरोड़ | पंचायतसमिति सभागार में सोमवार को विकास अधिकारी की अध्यक्षता में मुख्यमंत्री जल स्वावलंबन योजना के द्वितीय चरण के कार्यों की समीक्षा बैठक आयोजित की गई। विकास अधिकारी शीशराम यादव ने बताया जखराना, कोहराना, अनंतपुरा, जटगांवडा़, भगवाड़ी खुर्द ,बसई, खोहरी सहित 8 ग्राम पंचायतों में 14 कार्य स्वीकृत किए गए हैं। स्वीकृत किए कार्यों को 20 मार्च तक पूर्ण करने के ग्राम सचिवों को निर्देश दिए है तथा सरपंचों को कार्य पूर्ण करने में सहयोग करने का आह्वान किया गया है। अभियान में लापरवाही बरतने पर संबंधित कर्मचारी के विरूध अनुशासनात्मक कार्रवाई की जाएगी। इस मौके पर सहायक अभियंता ब्रज मोहन बैरवा, कनिष्ठ अभियंता रोबिन चौहान, सचिव निर्मला देवी, दयानन्द आर्य, भूरा सिंह, अनिल कुमार शर्मा, सुरेशचन्द यादव, पूर्णमल सोलंकी सहित जनप्रतिनिधि मौजूद रहे।
awa_Deva hin_Deva hin_Deva